pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีปลื้มนานาชาติยอมรับไทยในหลายสาขา สร้างความภูมิใจให้คนไทย วอนประชาชนร่วมกระจายข่าวดีและสร้างสรรค์ สร้างมิติใหม่ในสังคม
วันจันทร์ที่ 19 มิถุนายน 2560
นายกรัฐมนตรีปลื้มนานาชาติยอมรับไทยในหลายสาขา สร้างความภูมิใจให้คนไทย วอนประชาชนร่วมกระจายข่าวดีและสร้างสรรค์ สร้างมิติใหม่ในสังคม
นายกฯ ยินดีที่นานาชาติให้การยอมรับประเทศไทยในหลายเรื่อง โดยอยากให้คนไทยร่วมสร้างมิติใหม่ในสังคมด้วยการเผยแพร่ส่งต่อข่าวดี
วันนี้ (17 มิถุนายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานว่า ศ.ดร.เกรียงศักดิ์ กิตติชัยเสรี เอกอัครราชทูตไทยประจําสหพันธรัฐรัสเซียได้รับเลือกตั้งให้ดํารงตําแหน่งผู้พิพากษาศาลกฎหมายทะเลระหว่างประเทศ (ITLOS) วาระระหว่างปี 2560 – 2569 โดยเป็นครั้งแรกที่ไทยมีผู้ดํารงตําแหน่งผู้พิพากษาในกลไกตุลาการของสหประชาชาติ และเป็นคนแรกจากภูมิภาคอาเซียนและโอเชียเนียที่ได้ดํารงตําแหน่งผู้พิพากษาศาลกฎหมายทะเลระหว่างประเทศ
“นายกฯ กล่าวว่า การที่คนไทยได้ดํารงตําแหน่งสําคัญดังกล่าว แสดงให้เห็นว่า นานาชาติให้การยอมรับประเทศไทยที่ได้ให้ความสําคัญกับการส่งเสริมหลักนิติธรรมด้านกฎหมายทะเลระหว่างประเทศ เช่น การกําหนดอาณาเขตทางทะเล การทําประมงอย่างยั่งยืน สิ่งแวดล้อมทางทะเล พาณิชย์นาวี การอนุรักษ์และการใช้ความหลากหลายทางชีวภาพทางทะเล เป็นต้น”
นอกจากนี้ ที่ประชุมประจําปีขององค์การแรงงานระหว่างประเทศ (ILO) สมัยที่ 106 ที่สวิตเซอร์แลนด์ ยังได้เลือกให้ประเทศไทยเป็นหนึ่งในสมาชิกประจําของคณะประศาสน์การ ILO ด้วยคะแนนสูงสุดในภูมิภาคเอเชียแปซิฟิก ตามด้วยเกาหลีใต้ บาห์เรน และอิหร่าน โดยคณะกรรมการชุดนี้มีหน้าที่กําหนดนโยบายและบริหารองค์การแรงงานระหว่างประเทศ และยังจะมีบทบาทนําในอาเซียนในฐานะผู้ประสานงานอาเซียนในกรอบของ ILO ทั้งนี้ จะเริ่มปฏิบัติหน้าที่ตั้งแต่วันที่ 17 มิ.ย.60 เป็นต้นไป
“นายกฯ ยินดีที่นานาชาติให้การยอมรับประเทศไทยในหลายเรื่อง โดยอยากให้คนไทยร่วมสร้างมิติใหม่ในสังคมด้วยการเผยแพร่ส่งต่อข่าวดี สร้างความภาคภูมิใจให้แก่ทุกคนมากกว่าข่าวลบหรือข่าวความรุนแรง เพราะมีข่าวดีมากมายที่เกิดขึ้นในแต่ละวัน เช่น ไทยเป็นประเทศไทยที่เหมาะสําหรับการเริ่มต้นธุรกิจมากที่สุดในโลก ประจําปี 2017 ติดต่อกัน 2 ปี จากการสํารวจของ U.S. News สหรัฐอเมริกา และยังได้รับการจัดอันดับเป็น Top 10 ในอีกหลายด้าน เช่น ด้านการท่องเที่ยว ด้านการเจริญเติบโตในภาพรวม ด้านวัฒนธรรม และเหมาะกับการใช้ชีวิตยามเกษียณ เป็นต้น”
...........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงไนโรบีอำนวยความสะดวกและส่งคนไทยที่ตกค้างในภูมิภาคแอฟริกาตะวันออกกลับประเทศไทย [กระทรวงการต่างประเทศ]
วันศุกร์ที่ 5 มิถุนายน 2563
สถานเอกอัครราชทูต ณ กรุงไนโรบีอํานวยความสะดวกและส่งคนไทยที่ตกค้างในภูมิภาคแอฟริกาตะวันออกกลับประเทศไทย [กระทรวงการต่างประเทศ]
สถานเอกอัครราชทูต ณ กรุงไนโรบีอํานวยความสะดวกและส่งคนไทยที่ตกค้างในภูมิภาคแอฟริกาตะวันออกกลับประเทศไทย
เมื่อวันที่ 4 มิถุนายน 2563 สถานเอกอัครราชทูต ณ กรุงไนโรบี ได้อํานวยความสะดวกและส่งคนไทยที่ตกค้างในภูมิภาคแอฟริกาตะวันออกกลับประเทศไทยเป็นครั้งแรก โดยมีคนไทย 31 คนจากประเทศเคนยา แทนซาเนีย เซาท์ซูดาน และเอธิโอเปีย โดยสารเที่ยวบินพิเศษของสายการบินเอธิโอเปีย (Ethiopian Airlines) เที่ยวบินที่ ET618 ออกเดินทางจากท่าอากาศยานแอดดิสอาบาบา กําหนดถึงประเทศไทยในวันที่ 5 มิถุนายน 2563 เวลา 13.30 น.
ผู้ที่เดินทางกลับในครั้งนี้มีทั้งผู้พํานักระยะสั้นที่ตกค้างและไม่สามารถเดินทางกลับไทยได้เป็นเวลาหลายเดือน นักธุรกิจและคนไทยที่ไปทํางานในแอฟริกา อาสาสมัครเยาวชน และเจ้าหน้าที่คนไทยที่ประจําการในองค์การสหประชาชาติในแอฟริกา
ภารกิจนี้นับเป็นครั้งแรกนับตั้งแต่เริ่มมีการแพร่ระบาดของโรคติดเชื้อไวรัสโคโรนา 2019 ที่สามารถจัดให้มีเที่ยวบินพิเศษพาคนไทยกลับบ้านจากภูมิภาคแอฟริกาตะวันออกได้ โดยความร่วมมือเป็นอย่างดีจากสายการบินเอธิโอเปีย และได้มีคนไทยจากประเทศโมซัมบิกและแซมเบียร่วมเดินทางไปในเที่ยวบินนี้ด้วย รวมจํานวนคนไทยที่โดยสารเที่ยวบินพิเศษนี้กลับไทยทั้งสิ้น 99 คน ซึ่งทั้งหมดได้ลงทะเบียนในแบบฟอร์มแจ้งความประสงค์ขอเดินทางกลับไทยและรับทราบเกี่ยวกับมาตรการกักตัว 14 วัน หลังจากที่เดินทางถึงไทย โดยสถานเอกอัครราชทูต ณ กรุงไนโรบี สถานเอกอัครราชทูต ณ กรุงมาปูโต และสถานเอกอัครราชทูต ณ กรุงพริทอเรีย ได้ประสานงานกับหน่วยงานที่เกี่ยวข้องของไทยเพื่อจัดเตรียมสถานที่สําหรับในการกักตัวดังกล่าวด้วยแล้ว
รัฐบาลไทย-ข่าวทำเนียบรัฐบาล-สถาบันอนุญาโตตุลาการ กระทรวงยุติธรรม เปิดเวทีสัมมนาเพื่อสร้างการรับรู้เกี่ยวกับการระงับข้อพิพาททางเลือก
วันพุธที่ 21 กุมภาพันธ์ 2561
สถาบันอนุญาโตตุลาการ กระทรวงยุติธรรม เปิดเวทีสัมมนาเพื่อสร้างการรับรู้เกี่ยวกับการระงับข้อพิพาททางเลือก
สถาบันอนุญาโตตุลาการ กระทรวงยุติธรรม เปิดเวทีสัมมนาเพื่อสร้างการรับรู้เกี่ยวกับการระงับข้อพิพาททางเลือก
ในวันพุธที่ ๒๑ กุมภาพันธ์ ๒๕๖๑ เวลา ๐๙.๐๐ น.
ณ โรงแรมไดมอนด์พลาซ่า จังหวัดสุราษฎร์ธานี
นายสุริยัณห์ จิรสัตย์สุนทร ปลัดจังหวัดสุราษฏร์ธานี
เป็นประธานเปิดสัมมนาในหัวข้อ "ทางเลือกใหม่ในการระงับข้อพิพาท"
ภายใต้โครงการเสริมสร้างและพัฒนาบุคลากรด้านการประนอมข้อพิพาท
โดยมีนายพสิษฐ์ อัศววัฒนาพร ผู้อํานวยการสถาบันอนุญาโตตุลาการ
นางสาวอําพา วาณิชชัชวาลย์ รองผู้อํานวยการสถาบันอนุญาโตตุลาการ พร้อมด้วยผู้ที่เกี่ยวข้อง เข้าร่วมฯ
สําหรับโครงการดังกล่าวจัดโดยสถาบันอนุญาโตตุลาการ (Thailand Arbitration Center : THAC)
เพื่อเผยแพร่ความรู้และข้อมูลที่ถูกต้องเกี่ยวกับการระงับข้อพิพาททางเลือก
การอนุญาโตตุลาการ ตลอดจนความรู้ด้านกฎหมายที่ใช้ในการประนอมหรือไกล่เกลี่ยข้อพิพาท
เพื่อให้ผู้ที่เกี่ยวข้อง รวมถึงประชาชนทั่วไปได้มีความรู้ความเข้าใจและเห็นถึงประโยชน์
ของการจัดการความขัดแย้ง และการระงับข้อพิพาทางเลือก
ทั้งนี้ มุ่งหวังให้การระงับข้อพิพาททางเลือกด้วยวิธีการประนอมข้อพิพาทและการไกล่เกลี่ยเป็นที่รู้จักมากขึ้น
และส่งผลให้ผู้ที่มีความสนใจสามารถนําความรู้ที่ได้นําไปใช้ประโยชน์ต่อไปในอนาคต
รัฐบาลไทย-ข่าวทำเนียบรัฐบาล-ก.แรงงาน เปิดเวทีรับฟังความเห็น หาข้อสรุปจ้างงานพาร์ทไทม์วัยเก๋า
วันอังคารที่ 28 สิงหาคม 2561
ก.แรงงาน เปิดเวทีรับฟังความเห็น หาข้อสรุปจ้างงานพาร์ทไทม์วัยเก๋า
ก.แรงงาน เปิดเวทีระดมความคิดเห็นจากผู้แทนหน่วยงานรัฐ เอกชน นายจ้าง ลูกจ้าง นักวิชาการ ยกร่างอัตราค่าจ้างรายชั่วโมงสําหรับผู้สูงอายุ วิเคราะห์ข้อมูลให้สอดคล้องกับสภาพเศรษฐกิจปัจจุบัน หาข้อสรุปก่อนเสนอบอร์ดค่าจ้างพิจารณา
เมื่อวันที่ 27 สิงหาคม 2561 นางเพชรรัตน์ สินอวย รองปลัดกระทรวงแรงงาน เป็นประธานในพิธีเปิดโครงการสัมมนารับฟังความคิดเห็น (ร่าง) อัตราค่าจ้างรายชั่วโมงสําหรับผู้สูงอายุ ณ โรงแรมเดอะเบอร์เคลีย์ ประตูน้ํา กรุงเทพฯ โดยกล่าวว่า บทบาทของคณะกรรมการค่าจ้าง นอกจากการกําหนดอัตราค่าจ้างขั้นต่ําและอัตราค่าจ้างตามมาตรฐานฝีมือแล้ว ยังมีอํานาจหน้าที่ในการกําหนดอัตราค่าจ้างผู้สูงอายุโดยพระราชบัญญัติคุ้มครองแรงงาน พ.ศ.2541 ซึ่งแก้ไขเพิ่มเติมโดยพระราชบัญญัติคุ้มครองแรงงาน ฉบับที่ 6 พ.ศ.2560 ได้เพิ่มบทบัญญัติให้คณะกรรมการค่าจ้างสามารถกําหนดอัตราค่าจ้างขั้นต่ําสําหรับลูกจ้างบางกลุ่มหรือบางประเภทซึ่งมีลักษณะการทํางานที่แตกต่างจากลูกจ้างทั่วไป ทําให้คณะกรรมการค่าจ้างมีอํานาจในการกําหนดอัตราค่าจ้างขั้นต่ําสําหรับผู้สูงอายุได้ เพื่อเป็นการส่งเสริมการจ้างงานและคุ้มครองแรงงานผู้สูงอายุที่ไม่อาจปฏิบัติงานได้เต็มเวลา
นางเพชรรัตน์ฯ กล่าวต่อว่า การกําหนดอัตราค่าจ้างรายชั่วโมงสําหรับผู้สูงอายุนั้น คณะกรรมการค่าจ้างได้แต่งตั้งคณะอนุกรรมการพิจารณาอัตราค่าจ้างผู้สูงอายุ ประกอบด้วย ผู้แทนจากหน่วยราชการที่มีภารกิจเกี่ยวข้องกับผู้สูงอายุ ผู้แทนจากสถาบันการศึกษา ผู้แทนฝ่ายนายจ้าง/ลูกจ้าง เพื่อร่วมกันศึกษาวิเคราะห์ข้อมูลข้อเท็จจริงเกี่ยวกับการทํางานของผู้สูงอายุให้สอดคล้องกับสภาพเศรษฐกิจและสังคม รวมทั้งพิจารณาเสนออัตราค่าจ้างผู้สูงอายุต่อคณะกรรมการค่าจ้าง
สําหรับสาระสําคัญของ (ร่าง) อัตราค่าจ้างรายชั่วโมงสําหรับลูกจ้างผู้สูงอายุฉบับนี้ จะประกอบด้วย การกําหนดอายุของลูกจ้างผู้สูงอายุ ประเภทงานที่เหมาะสมสําหรับลูกจ้างผู้สูงอายุ อัตราค่าจ้างรายชั่วโมง การดูแลคุ้มครองสิทธิประโยชน์ การกําหนดวันที่มีผลบังคับใช้ และ ข้อเสนอแนะอื่น ๆ ทั้งนี้เพื่อให้ลูกจ้างผู้สูงอายุได้ทํางานที่มีความเหมาะสม ยืดหยุ่นได้ในเรื่องเวลาการทํางาน โดยได้รับความคุ้มครองตามกฎหมายแรงงาน ทําให้มีรายได้เลี้ยงตนเอง รู้สึกมีคุณค่า ส่งผลทําให้มีสุขภาพและคุณภาพชีวิตที่ดีขึ้น ขณะที่นายจ้างสามารถจ้างลูกจ้างสูงอายุแบบไม่เต็มเวลาได้ตามความเหมาะสมกับลักษณะงาน ซึ่งจะช่วยลดต้นทุนค่าใช้จ่ายในการบริหารงาน ลดปัญหาการขาดแคลนแรงงาน เกิดประโยชน์ต่อภาพรวมต่อระบบเศรษฐกิจอีกด้วย
--------------------------------------------
กองเผยแพร่และประชาสัมพันธ์-ข่าว/
กองเศรษฐกิจการแรงงาน ข้อมูล-ภาพ/
28 สิงหาคม 2561
รัฐบาลไทย-ข่าวทำเนียบรัฐบาล-รัฐบาลตั้งเป้าหมาย พัฒนาประเทศไปสู่ความมั่นคงให้คนไทยอยู่ดี มีสุข
วันศุกร์ที่ 31 มีนาคม 2560
รัฐบาลตั้งเป้าหมาย พัฒนาประเทศไปสู่ความมั่นคงให้คนไทยอยู่ดี มีสุข
รัฐบาลพัฒนาประเทศสู่ความมั่นคง ให้คนไทยอยู่ดี มีสุข และมีคุณภาพชีวิตที่ดี โดยปฏิรูปโครงสร้างทางเศรษฐกิจ ผ่านโครงการ Thailand 4.0 ภายใต้หลักปรัชญาเศรษฐกิจพอเพียง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนการพัฒนาประเทศสู่ความมั่นคงเพื่อให้คนไทยอยู่ดี มีสุข และมีคุณภาพชีวิตที่ดี โดยปฏิรูปโครงสร้างทางเศรษฐกิจใหม่ผ่านการขับเคลื่อนโครงการ Thailand 4.0 ภายใต้หลักปรัชญาเศรษฐกิจพอเพียง ด้วยการเปลี่ยนภาคการผลิตจากเดิมที่ใช้แรงงานและเครื่องจักรเป็นการผลิตบนฐานของความรู้ เทคโนโลยีและนวัตกรรม เน้นเพิ่มมูลค่าสินค้าและบริการใน 5 กลุ่มอุตสาหกรรมเป้าหมาย ได้แก่ กลุ่มอาหาร เกษตรและเทคโนโลยีชีวภาพ กลุ่มสุขภาพและเทคโนโลยีทางการแพทย์ กลุ่มหุ่นยนต์และอุปกรณ์อัจฉริยะ กลุ่มดิจิทัล อินเทอร์เน็ต และเทคโนโลยีสมองกลฝังตัว และกลุ่มเศรษฐกิจสร้างสรรค์วัฒนธรรมและบริการ ทั้งนี้ เพื่อเพิ่มขีดความสามารถในการแข่งขันและผลักดันให้ไทยก้าวพ้นจากกับดักรายได้ปานกลางอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลได้รับร่าง พรป.ว่าด้วยการเลือกตั้ง สส.แล้ว มอบหมายฝ่ายกฎหมายพิจารณาก่อนนำขึ้นทูลเกล้า
วันอังคารที่ 27 มีนาคม 2561
นายกรัฐมนตรีเผยรัฐบาลได้รับร่าง พรป.ว่าด้วยการเลือกตั้ง สส.แล้ว มอบหมายฝ่ายกฎหมายพิจารณาก่อนนําขึ้นทูลเกล้า
นายกรัฐมนตรีเผยรัฐบาลได้รับร่าง พรป.ว่าด้วยการเลือกตั้ง สส.แล้ว มอบหมายฝ่ายกฎหมายพิจารณาก่อนนําขึ้นทูลเกล้า
วันนี้ (27 มีนาคม 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. .... ว่า รัฐบาลได้รับร่างฯ ดังกล่าวแล้ว และยังมีเวลาพิจารณา จนถึงวันที่ 12 เมษายน 2561 ก่อนจะนําขึ้นทูลเกล้าถวายสมเด็จพระเจ้าอยู่หัวลงพระปรมาภิไธย โดยได้ให้ฝ่ายกฎหมายตรวจสอบว่าควรจะมีการยื่นเรื่องให้ศาลรัฐธรรมนูญพิจารณาหรือไม่แล้ว แต่อย่างไรก็ตามกรอบการเลือกตั้งยังเป็นไปตามโรดแมป ซึ่งถ้ามีการยื่นให้ศาลรัฐธรรมนูญพิจารณาตีความก็จะใช้เวลาไม่นาน และขอให้ศาลรัฐธรรมนูญรับเรื่องเป็นประเด็นสําคัญ ช่วยรัฐบาลดูแลให้เป็นไปตามกรอบโรดแมปที่วางไว้ โดยไม่ต้องการให้มีปัญหาในขั้นตอนการดําเนินการ ทั้งนี้ ขอให้เข้าใจรัฐบาลด้วยว่า รัฐบาลมีความระวังมากที่สุด ไม่ให้เกิดปัญหาในขั้นตอนนําขึ้นทูลเกล้าถวายสมเด็จพระเจ้าอยู่หัวเพื่อทรงพระปรมาภิไธย
ส่วนประเด็นที่หลายฝ่ายกังวลว่ากรณีกาบัตรแทนคนพิการอาจกระทบต่อการเลือกตั้งได้ เพราะไม่เป็นการลับนั้น นายกรัฐมนตรีกล่าวว่า ประเด็นดังกล่าว จะต้องกลับไปทบทวนหารือว่าสามารถดําเนินการได้หรือไม่ ซึ่งเป็นขั้นตอนตามกฎหมาย แต่ไม่ต้องการให้กระทบกับโรดแมป ส่วนกรณีมองว่าเป็นการละเมิดสิทธิส่วนบุคคลนั้น ก็สามารถฟ้องร้องได้
-----------------------------------------
รัฐบาลไทย-ข่าวทำเนียบรัฐบาล-รัฐบาลอำนวยความสะดวกผู้ประสบภัย-ญาติกรณีเรือล่มภูเก็ต ย้ำให้ความช่วยเหลืออย่างเต็มที่ พร้อมกำชับหาสาเหตุให้แน่ชัด ชี้ลงโทษเด็ดขาดหากพบเป็นทัวร์ศูนย์เหรียญหรือเจ้าหน้าที่ละเลยหน้าที่
วันจันทร์ที่ 9 กรกฎาคม 2561
รัฐบาลอํานวยความสะดวกผู้ประสบภัย-ญาติกรณีเรือล่มภูเก็ต ย้ําให้ความช่วยเหลืออย่างเต็มที่ พร้อมกําชับหาสาเหตุให้แน่ชัด ชี้ลงโทษเด็ดขาดหากพบเป็นทัวร์ศูนย์เหรียญหรือเจ้าหน้าที่ละเลยหน้าที่
รัฐบาลอํานวยความสะดวกผู้ประสบภัย-ญาติกรณีเรือล่มภูเก็ต ย้ําให้ความช่วยเหลืออย่างเต็มที่ พร้อมกําชับหาสาเหตุให้แน่ชัด ชี้ลงโทษเด็ดขาดหากพบเป็นทัวร์ศูนย์เหรียญหรือเจ้าหน้าที่ละเลยหน้าที่
พลเอก ประยุทธ์ จันทร์โอชา นายกรัฐมนตรี ได้รับรายงานจากศูนย์บัญชาการช่วยเหลือผู้ประสบภัยเรือล่ม จ.ภูเก็ตว่า จะมีการจัดตั้งศูนย์อํานวยอํานวยความสะดวกพิธีกรรมทางศาสนา ณ วัดโฆษิต จ.ภูเก็ต ทําหน้าที่ดูแลอํานวยความสะดวกต่าง ๆ ทั้งเรื่องเอกสารและพิธีกรรมจนเสร็จสิ้นสมบูรณ์ และเดินทางกลับพร้อมอัฐิ โดยจะส่งต่อให้ศูนย์ประสานงานที่สนามบินดูแลอํานวยความสะดวกต่อไป โดยมีวัฒนธรรมจังหวัดเป็นหน่วยประสานงานหลัก บูรณาการเจ้าหน้าที่จากกรมการศาสนา สํานักงานพระพุทธศาสนาแห่งชาติ มูลนิธิกุศลธรรม ศูนย์แก้ไขปัญหาการหลอกลวงและช่วยเหลือนักท่องเที่ยว และกระทรวงการต่างประเทศ
นอกจากนี้ เทศบาลนครภูเก็ตจะจัดทีมทะเบียนราษฎร์ไปให้บริการออกใบมรณะบัตรและที่โรงพยาบาลวชิระภูเก็ตและที่วัด ซึ่งวัดที่ใช้ประกอบพิธีฌาปนกิจมีทั้งหมด 15 แห่ง จัดพิธีได้สูงสุดวัดละ 2 ศพ/วัน และวัดม่าหนิก ฌาปนกิจได้ 4 ศพ/วัน
หากเป็นพิธีทางศาสนาคริสต์ ถ้าญาติประสงค์จะฝัง สามารถฝังได้ที่สุสานคริสเตียน แต่ถ้าฌาปนกิจจะต้องทําที่วัดเช่นกัน และมีศิษยาภิบาลคอยอํานวยความสะดวกทําพิธีให้ ส่วนพิธีทางศาสนาอิสลาม จะมีมัสยิดทั้งหมด 58 แห่ง โดยมีโต๊ะอิหม่ามประจํามัสยิดดูแลทําพิธีให้ และกรณีนําศพกลับประเทศ บริษัทสกายเทรด เซอร์วิส ซึ่งบริการด้านการขนส่งคาโก้จะช่วยขนส่งศพกลับประเทศ โดยจะให้บริการครบวงจรตั้งแต่แพคหีบห่อ และเรื่องเอกสารทั้งต้นทางและปลายทาง
ทั้งนี้ กระทรวงการต่างประเทศจะยกเว้นค่าธรรมเนียมการแปลเอกสารและรับรองทุกชนิด ส่วนค่าธรรมเนียมการต่ออายุวีซ่า ทางสํานักงานตรวจคนเข้าเมืองจะยกเว้นค่าธรรมเนียมสําหรับผู้ประสบภัยทุกกรณี
“นายกฯ เน้นย้ําว่า รัฐบาลจะสืบสวนค้นหาความเป็นจริงถึงสาเหตุของอุบัติเหตุในครั้งนี้ หากมีความเกี่ยวข้องกับทัวร์ศูนย์เหรียญจะดําเนินการอย่างเด็ดขาด โดยเชื่อมั่นว่าทางการจีนจะร่วมมือกับไทยในการแก้ไขปัญหานี้ร่วมกันอย่างจริงจัง เพราะที่ผ่านมาทัวร์ศูนย์เหรียญส่งผลกระทบต่อคุณภาพการให้บริการ ภาพลักษณ์การท่องเที่ยว ตัวนักท่องเที่ยวเอง และอีกหลายด้าน
พร้อมทั้งกําชับให้ตรวจสอบด้วยว่ามีหน่วยงานใดของไทยที่รู้เห็นเป็นใจ หรือละเลยการปฏิบัติหน้าที่จนเป็นเหตุให้เกิดโศกนาฏกรรมครั้งนี้ด้วยหรือไม่”
.........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีและภริยา  ลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2562
วันจันทร์ที่ 29 กรกฎาคม 2562
นายกรัฐมนตรีและภริยา  ลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2562
นายกรัฐมนตรีและภริยา  ลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2562
วันนี้ (28 กรกฎาคม 2562) เวลา 09.30 น. พลเอก ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยานายกรัฐมนตรี พร้อมด้วยคณะรัฐมนตรีและคู่สมรส เดินทางไปลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2562 ณ ห้องแดง อาคารหน่วยราชการในพระองค์ 904 ในพระบรมมหาราชวัง เพื่อแสดงความจงรักภักดี
ในการนี้ นายกรัฐมนตรี ทูลเกล้าทูลกระหม่อมถวายแจกันดอกไม้ในนามของคณะรัฐมนตรี หน้าพระบรมฉายาลักษณ์พระบาทสมเด็จเจ้าอยู่หัวและภริยานายกรัฐมนตรี ทูลเกล้าทูลกระหม่อมถวายแจกันดอกไม้ในนามของคู่สมรสคณะรัฐมนตรี
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การประชุมหารือแนวทางการขับเคลื่อนแผนปฎิบัติการระดับชาติว่าด้วยธุรกิจกับสิทธิมนุษยชน
วันพฤหัสบดีที่ 19 มีนาคม 2563
การประชุมหารือแนวทางการขับเคลื่อนแผนปฎิบัติการระดับชาติว่าด้วยธุรกิจกับสิทธิมนุษยชน
นายสหวัฒน์ โสภา ผู้ช่วยปลัดกระทรวงอุตสาหกรรม ร่วมประชุมหารือแนวทางการขับเคลื่อนแผนปฎิบัติการระดับชาติว่าด้วยธุรกิจกับสิทธิมนุษยชน ณ ห้องประชุม อก.2 ชั้น 3 สํานักงานปลัดกระทรวงอุตสาหกรรม
วันนี้ (19 มีนาคม 2563) นายสหวัฒน์ โสภา ผู้ช่วยปลัดกระทรวงอุตสาหกรรม ร่วมหารือกับ นางสาวเอมอร เสียงใหญ่ รองอธิบดีกรมคุ้มครองสิทธิและเสรีภาพ และคณะ ในประเด็นที่เกี่ยวข้องตามแผนการขับเคลื่อนแผนปฎิบัติการระดับชาติว่าด้วยธุรกิจกับสิทธิมนุษยชน ระยะที่ 1 (พ.ศ.2562-2565) โดยภาพรวมมีทั้งหมด 4 เรื่องได้แก่ 1) แรงงาน 2) ชุมชน ที่ดิน ทรัพยากรธรรมชาติและสิ่งแวดล้อม 3) นักปกป้องสิทธิมนุษยชน 4) การลงทุนระหว่างประเทศและบรรษัทข้ามชาติ เพื่อร่วมกันพิจารณากําหนดแนวทางมาตรการลงโทษภาคธุรกิจที่ละเมิดสิทธิมนุษยชน ศึกษาแนวทางพิจารณาจัดตั้งกองทุนประกันความเสี่ยงให้ประชาชนที่ได้รับผลกระทบจากการประกอบธุรกิจ มาตรการเยียวยาผู้ได้รับผลกระทบจากการประกอบธุรกิจที่ละเมิดสิทธิที่ดิน ทรัพยากรธรรมชาติและสิ่งแวดล้อม ณ ห้องประชุม อก.2 ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ พอใจแนวโน้มเศรษฐกิจดีขึ้นต่อเนื่อง ดัชนีเชื่อมั่นผู้บริโภคสูงสุดรอบ 35 เดือน คาดทั้งปีโตได้มากกว่า 4% พร้อมเร่งยกระดับราคาสินค้าเกษตรและช่วยเหลือผู้มีรายได้น้อย
วันเสาร์ที่ 6 มกราคม 2561
นายกฯ พอใจแนวโน้มเศรษฐกิจดีขึ้นต่อเนื่อง ดัชนีเชื่อมั่นผู้บริโภคสูงสุดรอบ 35 เดือน คาดทั้งปีโตได้มากกว่า 4% พร้อมเร่งยกระดับราคาสินค้าเกษตรและช่วยเหลือผู้มีรายได้น้อย
นายกฯ พอใจแนวโน้มเศรษฐกิจดีขึ้นต่อเนื่อง ดัชนีเชื่อมั่นผู้บริโภคสูงสุดรอบ 35 เดือน คาดทั้งปีโตได้มากกว่า 4% พร้อมเร่งยกระดับราคาสินค้าเกษตรและช่วยเหลือผู้มีรายได้น้อย
วันที่ 6 ม.ค.61 พลเอก ประยุทธ์ จันทร์โอชา นายกรัฐมนตรี ติดตามสถานการณ์เศรษฐกิจของประเทศอย่างต่อเนื่อง และพอใจที่ได้รับทราบว่า ดัชนีความเชื่อมั่นผู้บริโภคเดือน ธ.ค.60 ปรับตัวดีขึ้นต่อเนื่องเป็นเดือนที่ 5 อยู่ที่ระดับ 79.2 ซึ่งเป็นระดับที่สูงสุดในรอบ 35 เดือน นับตั้งแต่เดือน ก.พ.58 โดยมีปัจจัยบวกมาจากการส่งออกที่ขยายตัว การท่องเที่ยวที่ดี มาตรการกระตุ้นการบริโภคและเศรษฐกิจ ราคาน้ํามันที่ปรับเพิ่มขึ้น ดัชนีตลาดหลักทรัพย์ที่ปรับขึ้น และข่าวการปรับขึ้นค่าแรงขั้นต่ํา เป็นต้น
"นายกฯ กล่าวว่า มีความเป็นไปได้ที่เศรษฐกิจในปี 61 จะขยายตัวร้อยละ 4.2-4.5 และอาจขยายตัวได้ถึงร้อยละ 5 ตามการคาดการณ์ของมหาวิทยาลัยหอการค้าไทย เช่นเดียวกับตัวเลขของ ธ.ออมสินที่ประเมินการขยายตัวของเศรษฐกิจไว้ถึงร้อยละ 4.6 เพราะรัฐบาลพยายามเร่งรัดการใช้จ่ายและการลงทุน เช่น โครงสร้างพื้นฐานด้านคมนาคมขนส่ง โครงการพัฒนาท้องถิ่นของ อปท. โครงการบัตรสวัสดิการแห่งรัฐ และการกระตุ้นเศรษฐกิจฐานราก โครงการเพิ่มศักยภาพหมู่บ้านและชุมชน โครงการยกระดับ SMEs โครงการพัฒนาอีอีซี รวมทั้งเศรษฐกิจโลกที่ฟื้นตัว และปัจจัยบวกต่าง ๆ ที่กล่าวมาแล้ว"
อย่างไรก็ตาม นายกรัฐมนตรียังเป็นห่วงและให้ความสําคัญกับปัญหาราคาพืชผลทางการเกษตร โดยเฉพาะข้าว ยางพารา มันสําปะหลัง และข้าวโพดเลี้ยงสัตว์ โดยคาดว่าจะเริ่มปรับตัวดีขึ้นในช่วงไตรมาสที่ 2 ของปีนี้ ทั้งนี้ รัฐบาลมีมาตรการรักษาเสถียรภาพและยกระดับราคาสินค้าเกษตร เช่น โครงการสินเชื่อชะลอการขายข้าวเปลือกนาปี 2560/61 ที่ช่วยชะลอผลผลิตออกสู่ตลาด การจัดกิจกรรมส่งเสริมการขายตลาดข้าวเหนียวและผลิตภัณฑ์แปรรูปจากข้าวเหนียว การเชื่อมโยงตลาดสินค้าข้าวโพดเลี้ยงสัตว์ ระหว่างจังหวัด การส่งเสริมการใช้ยางภายในประเทศให้มากขึ้น และการเข้มงวดกับการนําเข้ามันสําปะหลังจากต่างประเทศ ฯลฯ
"ส่วนการช่วยเหลือผู้มีรายได้น้อยนั้น รัฐบาลจะออกมาตรการระยะที่ 2 โดยมีแนวทางหลัก คือ การช่วยเหลือผู้ที่ลงทะเบียนเพื่อสวัสดิการแห่งรัฐที่มีรายได้ต่ํากว่า 30,000 บาทต่อปี ซึ่งมีอยู่ประมาณ 5.3 ล้านคน ให้มีความเป็นอยู่ที่ดีขึ้น มีการจัดทําแผนที่ชีวิต โดยหวังว่าจะช่วยให้คนกลุ่มนี้มีงานทํา มีการศึกษาอบรมที่เหมาะสมกับศักยภาพ รวมทั้งได้เป็นเจ้าของกิจการ หรือเป็นลูกจ้าง หรือออกไปทํางานต่างประเทศได้ และมีที่อยู่อาศัยเป็นของตัวเองได้ หรือสามารถจ่ายค่าเช่าที่อยู่อาศัยได้"
-------------------------------
รัฐบาลไทย-ข่าวทำเนียบรัฐบาล-สาธิต ชวนชาวปัตตานี ร่วมเดิน-วิ่ง 60 วัน 60 กม. “ก้าวท้าใจ” ห่างไกลโรค
วันอังคารที่ 21 มกราคม 2563
สาธิต ชวนชาวปัตตานี ร่วมเดิน-วิ่ง 60 วัน 60 กม. “ก้าวท้าใจ” ห่างไกลโรค
รัฐมนตรีช่วยว่าการกระทรวงสาธารณสุข ลงพื้นที่ จ.ปัตตานี ชวนบุคลากรสาธารณสุขและอาสาสมัคร สาธารณสุขประจําหมู่บ้าน (อสม.) ร่วมกิจกรรม “ก้าวท้าใจ” ซีซั่น 1 ออกกําลังกายเดิน-วิ่ง สะสมระยะทาง 60 วัน 60 กม. ทําได้ทุกที่ ทุกเวลา เป็นต้นแบบให้คนในพื้นที่สุขภาพดี
รัฐมนตรีช่วยว่าการกระทรวงสาธารณสุข ลงพื้นที่ จ.ปัตตานี ชวนบุคลากรสาธารณสุขและอาสาสมัคร สาธารณสุขประจําหมู่บ้าน (อสม.) ร่วมกิจกรรม “ก้าวท้าใจ” ซีซั่น 1 ออกกําลังกายเดิน-วิ่ง สะสมระยะทาง 60 วัน 60 กม. ทําได้ทุกที่ ทุกเวลา เป็นต้นแบบให้คนในพื้นที่สุขภาพดี ห่างไกลโรค
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยคณะผู้บริหาร ให้สัมภาษณ์ภายหลัง ลงพื้นที่ตรวจเยี่ยมและให้กําลังใจเจ้าหน้าที่โรงพยาบาลและอาสาสมัครสาธารณสุขประจําหมู่บ้าน ที่จ.ปัตตานีว่า กระทรวงสาธารณสุข ได้จัดกิจกรรม “ก้าวท้าใจ” ซีซั่น 1 ตามนโยบายของกระทรวงสาธารณสุข เชิญชวนให้บุคลากรสาธารณสุขและอาสาสมัครสาธารณสุขประจําหมู่บ้าน (อสม.) ออกกําลังกายเดิน-วิ่งสะสมระยะทาง เป็นต้นแบบให้คนในพื้นที่หันมาใส่ใจสุขภาพของตนเอง รักการออกกําลังกายมากขึ้น เพื่อสุขภาพที่ดี ห่างไกลโรค ซึ่งสามารถทําได้ทุกที่ ทุกเวลา
ดร.สาธิตกล่าวต่อว่า ในวันนี้ ได้เชิญชวนเจ้าหน้าที่โรงพยาบาลและอาสาสมัครสาธารณสุขประจําหมู่บ้าน อ.หนองจิก และอ.ยะหริ่ง ร่วมโครงการ “ก้าวท้าใจ” ซีซั่น 1 ออกกําลังกายเดิน-วิ่งสะสมระยะทาง 60 วัน 60 กม. ซึ่งจากข้อมูลพบว่า วิถีชีวิตของประชาชนพื้นที่ จ.ปัตตานี เช่น อ.ยะหริ่ง ส่วนใหญ่นิยมบริโภคอาหารหวาน มัน เค็ม มีตลาดนัดหมุนเวียนตลอดทุกวัน ส่งผลให้ประชาชนนิยมบริโภคอาหารสําเร็จรูปมากขึ้น มีแนวโน้มผู้ป่วยโรคไม่ติดต่อเรื้อรัง (NCDs) อาทิ โรคเบาหวานและความดันโลหิตสูงเพิ่มขึ้น นอกจากนี้ สถานการณ์ความไม่สงบใน 3 จังหวัดภาคใต้ ยังส่งผลต่อวิถีชีวิตและความเป็นอยู่ของประชาชน รวมทั้งสภาพจิตใจ ซึ่งการออกกําลังกายอย่างต่อเนื่อง สม่ําเสมอ จะช่วยสร้างความแข็งแรงระบบการไหลเวียนโลหิต ระบบหายใจ กล้ามเนื้อและกระดูก ลดการป่วยโรคไม่ติดต่อเรื้อรัง ลดภาระค่าใช้จ่ายการรักษาพยาบาล รวมทั้งยังทําให้เกิดความกระตือรือร้น ลดความเครียดและภาวะซึมเศร้าได้อีกด้วย ในการร่วมกิจกรรม “ก้าวท้าใจ” อ.หนองจิก และอ.ยะหริ่ง ในครั้งนี้ ดร.สาธิตได้ท้าใจกับอสม.ให้ลดน้ําหนัก เป้าหมาย 3 เดือน ลดให้ได้ 3 กิโลกรัม พร้อมบันทึกชื่อ เบอร์โทรศัพท์ เพื่อติดตามผลการออกกําลังด้วยตนเอง เพื่อสุขภาพที่ดีและเกิดการเปลี่ยนแปลงด้านสุขภาพ
“ขอเชิญชวนเจ้าหน้าที่สาธารณสุขและ อสม. เข้าร่วมโครงการก้าวท้าใจ ซีซั่น 1 เป็นต้นแบบให้ประชาชนทุกกลุ่มวัยหันมาใส่ใจสุขภาพ รักการออกกําลังกาย เพื่อให้ร่างกายแข็งแรง จิตใจแจ่มใส ห่างไกลโรคภัยไปด้วยกัน” ดร.สาธิตกล่าว
สําหรับโครงการ “ก้าวท้าใจ” ซีซั่น 1 สามารถลงทะเบียนได้ตั้งแต่วันนี้จนถึง 31 มีนาคม 2563 ผ่านแอปพลิเคชัน Line เพิ่มเพื่อน @thnvr เริ่มบันทึกสะสมระยะทางตั้งแต่วันที่ 1 กุมภาพันธ์ ถึง 31 มีนาคม เริ่มต้นที่ 60 วัน ระยะทาง 60 กิโลเมตร จะมอบประกาศนียบัตรอิเลคทรอนิกส์ (E-certificate) การเป็นต้นแบบสุขภาพดีให้กับผู้ที่สะสมระยะทางครบ 60 วัน 60 กิโลเมตร
********************************* 21 มกราคม 2563
รัฐบาลไทย-ข่าวทำเนียบรัฐบาล-มท.1 ลงพื้นที่ตรวจเยี่ยมและให้กำลังใจประชาชนผู้ประสบภัยดินโคลนถล่ม อำเภอบ่อเกลือ จังหวัดน่าน
วันอังคารที่ 31 กรกฎาคม 2561
มท.1 ลงพื้นที่ตรวจเยี่ยมและให้กําลังใจประชาชนผู้ประสบภัยดินโคลนถล่ม อําเภอบ่อเกลือ จังหวัดน่าน
มท.1 ลงพื้นที่ตรวจเยี่ยมและให้กําลังใจประชาชนผู้ประสบภัยดินโคลนถล่ม อําเภอบ่อเกลือ จังหวัดน่าน
เมื่อวันที่ 30 ก.ค. 61 เวลา 11.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายฉัตรชัย พรหมเลิศ ปลัดกระทรวงมหาดไทย และผู้บริหารระดับสูงของกระทรวงมหาดไทย ลงพื้นที่ตรวจเยี่ยมและให้กําลังใจประชาชนผู้ประสบภัยดินโคลนถล่ม ณ ศูนย์พักพิงชั่วคราวโรงเรียนบ้านสว้า ตําบลดงพญา อําเภอบ่อเกลือ จังหวัดน่าน โดยมี นายไพศาล วิมลรัตน์ ผู้ว่าราชการจังหวัดน่าน นายปรีชา สมชัย นายอําเภอบ่อเกลือ และหัวหน้าส่วนราชการ ร่วมรายงานสถานการณ์
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบเงินช่วยเหลือแก่ครอบครัวผู้เสียชีวิต จํานวน 8 ราย พร้อมมอบถุงยังชีพแก่ผู้ประสบภัย จํานวน 268 คน รวม 61 ครัวเรือน และเดินพบปะเยี่ยมเยียนให้กําลังใจประชาชนผู้ประสบภัยภายในศูนย์พักพิงฯ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า สมเด็จพระเจ้าอยู่หัว มีพระราชกระแสให้ทุกหน่วยงาน ทุกคน ทุกฝ่าย ช่วยแก้ไขปัญหาให้พี่น้องประชาชนให้หมดไปให้เร็วที่สุด และพระราชทานกําลังใจแก่ครอบครัวผู้เสียชีวิต และผู้ประสบภัยทุกคน และรัฐบาลจะช่วยเหลือในการซ่อมแซมที่อยู่ที่อาศัยและชดเชยเยียวยาให้แก่ผู้ประสบภัยทุกราย ในวันนี้มาเป็นกําลังใจให้ทุกคน และขอฝากเจ้าหน้าที่ทั้งท้องถิ่นและท้องที่ดูแลพี่น้องประชาชนอย่างเต็มกําลังความสามารถ
จากนั้นพลเอก อนุพงษ์ฯ และคณะได้เดินทางไปลงพื้นที่บริเวณพื้นที่เกิดภัย ณ บ้านห้วยขาบ หมู่ 7 ตําบลบ่อเกลือเหนือ อําเภอบ่อเกลือ จังหวัดน่าน